ایران، طالبان طرفین‌دن افغانیستانین باشکندی کابلون قوزئیینده‌کی پنجشیر ایالتینه ائدیله‌ن سالدیریلاری قینا‌دی و پروبلئملری حل ائتمک اوچون موناقیشه طرفلرینی دیالوگا چاغیردی.
ایران خاریجی ایشلر باخانلیغی سؤزچوسو سعید خطیب‌زاده تهران‌دا تشکیل ائتدیگی مطبوعات کنفرانسین‌دا، طالبانین پنجشیر دره‌‌سین‌ده ائتدیگی سالدیریلاری شدتله قینادیقلارینی بیلدیردی.
خطیب‌زاده پنجشیرده‌کی وضعیتی "قایغی وئریجی" اولاراق تانیملایاراق، "هر ایکی طرف ده بو یولون قارداش قیرغینی ایله نتیجه‌له‌نمه‌سینه ایمکان وئرمه‌مه‌لی‌دیر. پنجشیرلیلر آجلیق اؤلور، سویو و ایشیغی کسیلرکه‌ن محاصره‌یه آلینیر. طالبان اولوسلارآراسی حقوق چرچیوه‌سین‌ده تعهدلارینا رعایت ائتمه‌لیدیر" ایفاده‌لرینی ایشلتدی.
خطیب‌زاده، بو اؤلکه‌ده تک حل یولونون افغانیستان‌دا بوتون طرفلر آراسین‌دا دیالوگ و گئنیش قاتیلیملی بیر حکومت قورماق اولدوغونو وورغولادی.
